TÄNAVAKARJANE
Elu tohib ja peab nautima. Jumal on loonud selle maailma,
et me saaksime elada.
Enne kui hakkame kala püüdma, teeme väikse kohvipausi.
Ma olen juba aastaid kuulnud imelikku õpetust, mis on justkui
"kannatusteoloogia". Tavaliselt on "kannatusteoloogia" vastu
eduteoloogiale. Ma olen mõelnud juba aastaid, et mis siis on see
eduteoloogia? Kui ma küsin kellegi käest, kes on tõesti
vastu eduteoloogiale, et mis see on, siis vastus on järgmine:"Eduteoloogia
on see, et me kuulutame, et Jumal tahab meid kõiki rikkaks teha,
et meil on kallid autod ja majad, ilusad abikaasad, armsad lapsed,
keegi ei jää kunagi haigeks." Inimesed arvavad, et see ongi
eduteoloogia. Aga minu arvates pole asi üldse selles. Jumal on hea
ja rikas, Tema oma on kuld ja hõbe, Ta on loonud selle maailma, pannud
siia oma südamest rikkaid ande, kõike võimalikku. Jumal on suur
andja ja hea, Tal pole millestki puudust. Meil usklikel on kuidagi
väga vale pilt Jumalast ja sellest, mis kõik Jumal on inimese jaoks
valmis teinud. Jumala headus tõmbab inimesi Tema poole,
tulema lähedale ja uskuma Jeesusesse. Jumala headus ei
ole see, et inimesed surevad vähki, kogevad nii palju halba,
sõdu ja muid asju. Jeesus ütles, et varas on tulnud ainult
tapma, varastama ja hävitama, aga Tema tuli, et meil oleks
elu ja seda ülirohkesti. See tähendab, et Jumal on andnud
võimaluse kõigile inimestele kogeda, et Ta pole kuri.
Ta valas välja kogu oma viha patu vastu risti peal, Jumala
Poja Jeesuse peale. Kuni Jeesuse tagasitulekuni me võime usaldada,
et Jumal ei saada ühtki tsunaamit meid tapma. Ma olen ka isa, mul
on imearmas väike tütar. Kui ma mõtlen ta peale, siis ma tahan
talle parimat, ma tahan teda õnnistada elus, et ta võiks olla edukas.
Muidugi ma tahan, et mu tütrel läheks elus hästi,
kuid kas olen siis eduteoloog? Kui see nii on, siis las olla. Aga ma ütlen
siis, et Jumal oli esimene eduteoloog, kui ta ütles inimestele:
"Paljunege ja täitke see maa," ning õnnistas neid. Ükskõik kui
jonnakas mu väike tüdruk ei oleks, ma ei suudaks kunagi
ette kujutada, et ma tahaksin teda karistada, süstides talle
sisse mingi haiguse. Et ta jääks haigeks, et ma saaksin
talle õppetunni anda. Ei!! Jumal ei õnnista sind haigustega.
Võib-olla, kui sa oled haigustes, valude keskel, siis su süda
pöördub Jumala poole. Jumal võib keerata selle olukorra heaks.
Aga pole tõde, et Jumal paneb su sisse vähi, et sa saaksid muutuda
rohkem Kristuse sarnaseks, õppida midagi elust.
See on täiesti vale.
Ma tean, et mul on üks vaenlane, Saatan. Ma tean, et Jeesus käskis
mul minna ja panna käed haigete peale. Need tunnustähed
järgivad neid, kes usuvad, minu nimel nad panevad oma käed
haigete peale ja need saavad terveks. Kas sa arvad, et me
aitame kaasa sellega, kui me lähme haigete eest palvetama
ja igaühe koha peal mõtleme, kas see haigus oli õnnistus
Jumala käest? Kui sa ei saa terveks, siis see tähendab,
et Jumal kasvatab sind, osutab sulle oma õnnistusi. See on
ju täiesti skisofreeniline, segane mõtlemine! Kui Jumal käsib meil
minna haigeid tervendama, see tähendab, et Jumal tahab,
et haiged saavad terveks. Ma räägin neid asju, sest armastan sind
ja hoolin sinust. Ja Isa armastab sind. Ma tean,
et sul peab olema lootust, et sa jõuaksid uskuda homsesse.
Me ei saa olla ebakindlad selles, mida Jumal tahab meile.
Jumal tahab sind tõsta ja mitte alla suruda. Ta tahab sind
õnnistada oma headusega, et su näo pealt särab vastu,
et keegi armastab sind, hoolib sinust, on andestanud
sulle, tervendanud sind. See on Tema, kes hoolib igast inimesest.
Siin maailmas ei ole inimesele antud muud lootust, kui Jeesus
Kristus. Aga milline lootus see oleks, kui sa saaksid
päästetud, õpiksid Jumalat rohkem tundma ja saaksid
teada, et Jumal ongi türann, kes kiusab inimesi!
Jumal pole selline.
Tõeline edukus on see, et me ei hävine koos selle maailmaga,
vaid elame igavesti koos Jumalaga. Meil on kogu aeg usk, kui me
oleme ahastuses, meie sõbrad või pere on ahastuses, me võime
uskuda, et Jeesus annab tuleviku ja lootuse. Me võime palvetada,
et tuleb majanduslik abi, töökohad, söök, riided.
Me võime paluda, et inimesed saaksid terveks, päästetud,
juhtuks häid asju ja Jumala riik võiks tulla Maa peale,
ilmuda siin meie keskel juba nüüd nii palju kui võimalik.
Elame ülekülluses. Jumal on hea, Ta ei jäta meid hätta,
Ta tahab, et ma olen õnnistuseks teistele inimestele. See on edukus.
Tõlge: Sanna Pitko